Plan for tilvenning

**DAG 1 OG 2**

En gruppe på 3-4 barn har oppstart i barnehagen. Barna kommer til barnehagen med en av sine foreldre.

De blir tatt imot av to kontaktpersoner som har særlig ansvar for familien.

**Foreldrenes oppgave:**

* Være tilstede sammen med barnet hele tiden og ha hovedansvaret for barnet i lek, måltid, stell og hvile.
* Vise og fortelle om barnets vaner og uttrykk for ønsker og behov til kontaktpersonen.
* Delta i barnehagens praktiske gjøremål.
* Bli kjent med andre foreldre og barn i tilvenningsgruppen.

**Kontaktpersonenes oppgave:**

* Bli kjent med barn og foreldre ved å være sammen med de i lek og praktiske gjøremål som måltid, stell og hvile.
* Observere barnets måte å kommunisere sine ønsker og behov, og bli kjent med barnets vaner.
* Følge barnets initiativ til utforskning og gjøre seg interessant for barnet i lek og aktivitet.
* Introdusere foreldrene for barnehagens rutiner.

**DAG 3**

Kontaktpersonene er sammen med sin tilvenningsgruppe.

Samme gruppe foreldre og barn er sammen med sine to kontaktpersoner hele oppholdstiden.

**Foreldrenes oppgave:**

* Være til stede for barnet i lek, måltid, stell og hvile.
* De kan nå overlate noe av ansvaret for måltid, bleieskift etc. til kontaktperson dersom barnet viser at det er greit.
* Etter hvert vil barnet utforske omgivelsene, men da er det viktig at foreldrene holder seg i ro slik at barnet lett ser dem de når det har behov for “lading”.
* Dersom barnet er komfortabel med at kontaktperson etter hvert overtar i måltid stell osv bør foreldrene likevel være i nærheten for å støtte barnet.

**Kontaktpersonenes oppgave:**

* Være til stede sammen med barnet i lek og aktivitet.
* Dersom det er greit for barnet, deltar kontaktperson mer aktivt i stell og måltid og legging med foreldrene tilstede.

**DAG 4 OG 5**

Kontaktpersonene er sammen med sin tilvenningsgruppe.

**Foreldrenes oppgave:**

* Dersom det ser ut til at barnet er i ferd med å finne seg til rette, kan barnet nå være alene med kontaktpersonen i korte stunder etter avtale. Tidsspenn utvides etter hvert.
* Foreldre bør være tilstede i barnehagen/være tilgjengelig for barnet på kort varsel.
* Når foreldrene forlater barnet skal de si ha det til barnet slik at det oppfatter at foreldrene forlater det.

**Kontaktpersonenes oppgave:**

* Kontaktpersonene tar i større grad over omsorgen for barnet etter en vurdering sammen med foreldrene.
* Dersom det er mulig, eks. når barna sover, samler barnehagelærer foreldrene i tilvenningsgruppen til en felles samtale/refleksjon om oppstart i barnehagen.